text: यूपी के निकाय चुनावों के नतीजे आने के बाद योगी आदित्यनाथ ने इसे ऐतिहासिक जीत बताते हुए कहा कि इसका श्रेय प्रधानमंत्री मोदी की नीतियों व भाजपा के अध्यक्ष अमित शाह के मार्गदर्शन को जाता है। उन्होंने कहा कि यह चुनाव हमको जिम्मेदार बनाने के लिए है, यह चुनाव सभी की आंखें खोलने वाला रहा और जो लोग इसे गुजरात से जोड़कर देखते थे उनकी आंखें भी खोलने वाला रहा है। इस चुनाव में भाजपा की जीत का श्रेय पार्टी के कार्यकर्ताओं की कड़ी मेहनत को भी जाता है, जिन्होंने विकास के एजेंडा पर लोगों का भारी समर्थन हासिल किया। मैं सभी मतदाताओं को धन्यवाद देना चाहता हूं।